***“SPICE” kampaņas noteikumi***

1. *“SPICE”* kampaņu (turpmāk tekstā - Kampaņa) organizē SIA “McCann Rīga”, Tērbatas iela 30, Rīga, Latvija, LV-1011, (turpmāk - Kampaņas organizētājs).
2. Kampaņas norises kārtību saskaņā ar esošajiem noteikumiem nosaka Kampaņas organizētājs un noteikumu ievērošana ir obligāta visiem Kampaņas dalībniekiem.
3. Kampaņas norises teritorija – mobilā aplikācija *“My Spice”*. Kampaņā var piedalīties ikviens Latvijas Republikas iedzīvotājs.
4. Kampaņas norises sākuma datums ir 2019. gada 11. marts. Kampaņas norises beigu datums ir 2019. gada 7. aprīlis. Dalības pieteikšana kampaņā ir no 2019. gada 11. marta plkst. 00:00 līdz 2019. gada 7. aprīlim plkst. 23:59.
5. Lai piedalītos kampaņā, kampaņas dalībniekam mobilajā tālrunī, izmantojot Google Play vai App Store jālejupielādē bezmaksas aplikācija *“My Spice”*, kurā atrodas spēle *“Uzmini zīmolu”*.
6. Lejupielādējot aplikāciju, dalībniekam jānorāda vārds, dzimums, vecums un e-pasts.
7. Dalībniekam, spēlējot spēli *“Uzmini zīmolu”* un pareizi atbildot uz trīs jautājumiem, katru dienu ir iespēja iegūt savā īpašumā garantēto balvu – īpašo T/K “Spice” dienas piedāvājuma atlaižu kuponu. Dalībnieks, pareizi atbildot uz trim jautājumiem, piedalās izlozē par nedēļas balvām (grupas *Tautumeitas* koncerta ielūgumiem) un galveno balvu (*iPhone X)* izlozē kampaņas noslēgumā.
8. Katra ikdienas spēles uzvara palielina iespējas laimēt nedēļas un/vai galveno balvu.
9. Kampaņā nedrīkst piedalīties tā organizētāji SIA “McCann Rīga”, kā arī SIA “Visas Loterijas” un veikala “SPICE” darbinieki.
10. Kampaņas norises laikā kampaņas organizētājs veic noteiktu personas datu ievākšanu un apstrādi. Dati tiek izmantoti, lai identificētu un publicētu Kampaņas laimētājus, kā arī lai saņemtu komerciālus paziņojumus, reklāmas sūtījumus, īpašos piedāvājumus vai līdzīgus piedāvājumus un pakalpojumus uz norādīto e-pasta adresi. E-pasts tiek norādīts, lai saņemtu komerciālus paziņojumus, reklāmas sūtījumus, īpašos piedāvājumus vai līdzīgus piedāvājumus un pakalpojumus uz savu norādīto e-pasta adresi no T/K “SPICE”, kuri var izmantot jūsu datus, lai nodrošinātu jums jaunumus un reklāmas informāciju par T/K “SPICE”. Dati tiks uzglabāti atbilstoši Privātuma politikas 7. punktam un Loterijas noteikumiem, saskaņā ar kuriem tiek apstrādāti personas dati Kampaņas loterijas organizēšanai. Ar Privātuma politiku varat iepazīties šeit: [www.spice.lv/lv/privacy-policy](http://www.spice.lv/lv/privacy-policy). Ar Kampaņas Loterijas noteikumiem varat iepazīties: <https://www.spice.lv/lv/events/news/spele-uzmini-zimolu>
11. Lai nodrošinātu iespējami precīzas un unikālas kampaņas reģistrācijas, tādējādi izvairoties no iespējamas datu dublēšanās, kā arī, lai identificētu kampaņas laimētāju un informētu viņu par laimestu, kampaņas organizētājs pieprasa norādīt vārdu, dzimumu, dalībnieka dzimšanas datumu un e-pastu.
12. Iesniedzot informāciju par sevi, pieteikuma iesniedzējs piekrīt, ka tiks veikta viņa personas datu apstrāde “SPICE” Kampaņas ietvaros.
13. Piesakot dalību mobilās aplikācijas *“My Spice”* spēlē *“Uzmini zīmolu”,* pieteikuma iesniedzējs apstiprina, ka ir iepazinies ar šiem noteikumiem un tos ievēros.
14. Spēles dalībnieks apliecina, ka visa mobilajā aplikācijā norādītā informācija ir patiesa. Spēles dalībnieks ir pilnībā atbildīgs par iesniegtās informācijas pareizību. Nepareizi iesniegta informācija var būt par pamatu balvas neizsniegšanai.
15. Balvu fonds:

* Visi ikdienas pareizo atbilžu atminētāji automātiski saņem T/K *“SPICE”* atlaižu kuponu.
* Nedēļas izlozēs par grupas *Tautumeitas* koncerta ielūgumiem divām personām piedalās visi konkursa dalībnieki, kuri nedēļas ietvaros kaut reizi ir laimējuši. Kampaņas laikā tiek izlozēti 30 (trīsdesmit) ielūgumi divām personām uz grupas *Tautumeitas* koncertu.
* Gala izlozē par viedtālruņiem *iPhone X* piedalās visi konkursa dalībnieki, kuri Kampaņas ietvaros kaut reizi ir laimējuši. Kampaņas gala izlozē tiek izlozēti 6 viedtālruņi *iPhone X*.

1. Kampaņas ietvaros tiek noteiktas 4 (četras) izlozes, kurās piedalās saņemtās reģistrācijas saskaņā ar šo noteikumu 4. punktu:

|  |  |  |
| --- | --- | --- |
| **Izlozes norises laiks** | **Periods par kādu notiek izloze** | **Izlozētās balvas un skaits** |
| **Ikdienas pareizo atbilžu atminētāji automātiski saņem īpašo T/C “Spice” dienas piedāvājuma atlaižu kuponu** | | |
| **17.03.2019.** plkst. **23.59**  Izlozē piedalās visi konkursa dalībnieki, kuri nedēļas ietvaros kaut reizi ir laimējuši | 11.03.2019. plkst. 00.00 – 17.03.2019. plkst. 23.59 | 10 (desmit) ielūgumi divām personām uz *Tautumeitu* koncertu |
| **24.03.2019.** plkst. **23.59**  Izlozē piedalās visi konkursa dalībnieki, kuri nedēļas ietvaros kaut reizi ir laimējuši | 18.03.2019. plkst. 00.00 – 24.03.2019. plkst. 23.59 | 10 (desmit) ielūgumi divām personām uz *Tautumeitu* koncertu |
| **31.03.2019.** plkst. **23.59**  Izlozē piedalās visi konkursa dalībnieki, kuri nedēļas ietvaros kaut reizi ir laimējuši | 25.03.2019. plkst. 00.00 – 31.03.2019. plkst. 23.59 | 10 (desmit) ielūgumi divām personām uz *Tautumeitu* koncertu |
| **07.04.2019.** plkst. **23.59**  Izlozē piedalās visi konkursa dalībnieki, kuri nedēļas ietvaros kaut reizi ir laimējuši | 11.03.2019. plkst. 00.00 – 07.04.2019. plkst. 23.59 | 6 (seši) *iPhone XR* |

1. Izlozes tiks veiktas matemātiski pēc nejaušības principa starp tiem dalībniekiem, kuri būs uzvarējuši vismaz vienu ikdienas spēli.
2. Laimētāji tiks publicēti mājaslapā www.spice.lv nākamās dienas laikā pēc izlozes. Mājas lapā tiks publicēts laimētāju vārds un daļa no laimētāja e-pasta.
3. Laimesta ieguvējs par laimesta saņemšanu tiks informēts personīgi – nosūtīt ziņu uz laimesta ieguvēja norādīto e-pasta adresi.
4. Ielūgumi uz grupas *Tautumeitas* koncertu konkursa laimētājiem tiks nosūtīti uz laimētāju norādītajām e-pasta adresēm, savukārt galvenās balvas – viedtālruņi iPhone X – tiks uzglabāti un izsniegti laimētājiem Konkursa organizētāja (SIA „McCann Rīga”) birojā Tērbatas ielā 30, Rīgā līdz 2019. gada 7. maijam.
5. Ierodoties saņemt laimēto balvu, laimētājam jāuzrāda personu apliecinošs dokuments (pase/ID karte).
6. Ja Kampaņas laimētājs nevar uzrādīt šajos noteikumos norādītos personas apliecinošos dokumentus vai šajos dokumentos redzamā informācija nesakrīt ar Kampaņas laikā veiktās reģistrācijas datiem, **balva netiek izsniegta.**
7. Kampaņas organizētājs neatbild par balvu ieguvējam iespējami radītiem zaudējmiem, kas radušies, lietojot balvu. Balvas apmaiņa pret citu balvu vai izmaksa skaidrā naudā netiek pieļauta.
8. Kampaņas organizētājam Kampaņas dalībnieka iegūtā balva pēc kampaņas dalībnieka prasības nav jāapmaina pret citu balvu un nav jākompensē balvas vērtība skaidrā naudā.
9. Ar balvas saņemšanu saistītie papildu izdevumi, kas nav norādīti šajos noteikumos, piemēram, transporta izdevumi vai telefona sarunu izmaksas, netiek segti.
10. Kampaņas organizētāji nevar tikt uzskatīti par atbildīgiem, ja kampaņas dalībnieki neievēro šos noteikumus.
11. Kampaņas organizētājs nenes atbildību par dalībnieku izslēgšanu no izlozes, kā arī par balvas neizsniegšanu gadījumos, kad nav ievēroti noteikumi vai dalībnieku sniegtā informācija ir nepatiesa vai neprecīza, vai, ja ar laimētāju nav izdevies sazināties no Kampaņas organizatora neatkarīgu iemeslu dēļ.
12. Ar jautājumiem par Kampaņas norisi vai laimestu saņemšanu iespējams vērsties pie Kampaņas organizatora zvanot pa tālruni +371‑6780‑7279 darba dienās no 9.00 līdz 17.00 vai rakstot e-pastu konkursi@spice.lv līdz 2019. gada 8. maijam.
13. Kampaņas dalībnieks ir tiesīgs atsaukt savu dalību kampaņā, vēršoties ar rakstveida iesniegumu uz [konkursi@spice.lv](mailto:konkursi@spice.lv) un iesniegumā norādot konkrētās Kampaņas nosaukumu.
14. Kampaņas organizētāja un dalībnieku tiesības un pienākumi ir noteikti šajos noteikumos.
15. Visos citos gadījumos ko neregulē šie noteikumi ir piemērojami Latvijas Rpublikas likumi.
16. Jebkurš strīds, pretruna vai prasība, kas izriet no vai saistībā ar šiem noteikumiem vai to pārkāpumu ir risināms ar tiesas palīdzību Latvijas Republikā. Strīdam piemērojami Latvijas Republikas likumi.
17. **Reklāmas materiālos pieejamajai informācijai par kampaņu ir tikai informatīvs raksturs. Kampaņas organizētājam ir tiesības veikt izmaiņas šajos noteikumos.**